27/04/2022 | Administración LocalMunicipal
Moeche
Aprobación da Ordenanza xeral reguladora dos prezos públicos do Concello de Moeche

APROBACIÓN DA ORDENANZA XERAL REGULADORA DOS PREZOS PÚBLICOS DO CONCELLO DE MOECHE O Pleno da Corporación, en sesión de data 21 de abril de 2021, prestou a sua aprobación a Ordenanza xeral reguladora dos prezos públicos do Concello de Moeche que se transcribe de seguido: ORDENANZA XERAL REGULADORA DOS PREZOS PÚBLICOS DO CONCELLO DE MOECHE Artigo 1.–Fundamento e obxecto. No uso das facultades conferidas polo artigo 127 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de abril, o Concello de Moeche poderá establecer e esixir prezos públicos, que se regularán polo disposto nos artigos 41 a 47 do citado Texto refundido, e polo preceptuado nesta Ordenanza.2. O obxecto da presente ordenanza é desenvolver a normativa xeral e establecer o ámbito e o procedemento de esixencia dos prezos públicos no Concello de Moeche, de acordo coas disposicións que resultan de aplicación. Artigo 2.–Concepto. Terán a consideración de prezos públicos as contraprestacións pecuniarias que se satisfagan pola prestación de servizos ou a realización de actividades efectuadas en réxime de Dereito público cando, prestándose tamén tales servizos ou actividades polo sector privado, sexan de solicitude voluntaria por parte dos administrados. Artigo 3.–Prezos públicos do Concello de Moeche. Poderán esixirse prezos públicos polas seguintes prestacións, sempre que concorran as circunstancias previstas no artigo anterior: a) Inscrición e/ou participación en cursos, obradoiros, xornadas, seminarios, excursións, visitas culturais, bailes, comidas, programas educativos e de conciliación da vida persoal e familiar; e demais de natureza análoga. b) Entradas en teatros, espectáculos, eventos e exposicións, venda de láminas, folletos, publicacións, elementos conmemorativos, turísticos, etc. c) Inscrición e/ou participación en actividades deportivas organizadas polo Concello. d) Uso de locais municipais para fins particulares e) En xeral, calquera servizo, actividade ou prestación de solicitude ou recepción voluntaria para os administrados que se realice en concorrencia co sector privado Artigo 4.–Servizos e actividades excluídas. Non poderán esixirse prezos públicos polos seguintes servizos e actividades: a) Abastecemento de auga en fontes públicas. b) Alumeado en vías públicas. c) Vixilancia pública en xeral. d) Protección civil. e) Limpeza da vía pública. f) Ensinanza nos niveis de educación obrigatoria. Artigo 5.–Contía.1. O importe dos prezos públicos deberá cubrir como mínimo o custo do servizo prestado ou da actividade realizada.2. Cando existan razóns sociais, benéficas, culturais ou de interese público que así o aconsellen, o Concello poderá fixar prezos públicos por debaixo do límite previsto no apartado anterior. Nestes casos deberán consignarse nos orzamentos as dotacións oportunas para a cobertura da diferenza resultante, se a houbese.3. Entenderase, salvo mención en contrario na ordenanza reguladora do prezo e nos documentos acreditativos do pago, que a tarifa sinalada nas normas específicas non inclúe a cota do Imposto sobre o Valor Engadido que, se é o caso, deba repercutirse sobre a devandita tarifa. En consecuencia, o tipo de IVE aplicable e a cota resultante deberá consignarse expresa e separadamente. Establecemento, modificación e procedemento Artigo 6.–Órgano competente.1. Delégase na Xunta de Goberno Local as facultades para o establecemento e modificación dos prezos públicos, así como para a fixación da súa contía. Todo isto de acordo co previsto no artigo 47 do Texto refundido da lei reguladora das facenda locais, aprobado por Real decreto lexislativo 2/2004, do 5 de marzo, e 23 da Lei 7/1985, do 2 de abril.2. A delegación conferida neste precepto entenderase avocada polo Pleno da Corporación, para un acto concreto e individualizado, pola simple adopción dos acordos de establecemento, modificación ou fixación da contía dos prezos públicos, por parte do mesmo, sen que o uso desta facultade supoña a revogación da delegación que con carácter xeral se efectúa no apartado anterior. Artigo 7.–Procedemento. Conforme co disposto o art.47 do Texto refundido da Lei reguladora das Facendas Locais, o establecemento e modificación de prezos públicos efectuarase por acordo da Xunta de Goberno Local, a proposta da Alcaldía ou da Concellaría delegada que corresponda.7.1. Os acordos de establecemento ou fixación dos prezos públicos conterán: – A determinación do servizo ou actividade a que se refiran. – Os supostos de feito dos que derive a obriga de pagamento. – As contrapartidas pecuniarias esixibles por cada acto ou feito singularizado, estruturadas na correspondente tarifa. – A esixencia ou non do depósito previo do importe total ou parcial do prezo público, como requisito para a prestación do servizo ou a realización da actividade. – A declaración expresa de que o prezo público cubre o custo de servizo, conforme á memoria económico-financeira unida á proposta, ou no seu caso, a parte do custo cuberta con cargo ao orzamento municipal, con indicación da concreta partida. – A data desde a que comezará a esixirse o prezo público, de nova creación ou modificado. – Os demáis aspectos específicos que se consideren necesarios.7.2. Os acordos de establecemento ou modificación dos prezos públicos publicaranse no Boletín Oficial da Provincia e no Taboleiro de Edictos do Concello.7.3. O expedente que se instrúa para a adopción dos acordos de establecemento e modificación de prezos públicos deberá conter, como mínimo: 1.º.–Proposta de establecemento ou modificación de prezo público.2.º.–Memoria ou informe do Xefe da Unidade correspondente.3.º.–Informe económico-financeiro do Interventor da Corporación, que deberá analizar os seguintes aspectos da Memoria: a) Fundamentación do importe dos prezos que se propoña. b) Grao de cobertura financieira dos respectivos custes económicos. c) Previsións presupostarias oportunas para a cobertura da parte do prezo subvencionada cando se faga aplicación do previsto no art.5 desta ordenanza. Artigo 8.–Obrigados ao pagamento.1. Son obrigados ao pagamento dos prezos públicos os que se beneficien dos servizos, actividades ou prestacións polos que deban satisfacerse ou, de ser o caso, quen posúa a representación legal.2. Para estes efectos, considéranse entidades ou persoas beneficiarias e, polo tanto, obrigadas ao pagamento, as solicitantes do servizo, actividade ou prestación pola que se esixan os prezos públicos. Artigo 9.–Obrigación de pagamento. A obriga de pagar o prezo público nace dende que se inicie a prestación do servizo ou a realización da actividade, se ben poderá esixirse un depósito previo de acordo co artigo 46.1 do Texto refundido da lei reguladora das facendas locais, e durará ata a formación da baixa ou finalización da actividade Artigo 10.–Cobro.1. A obriga de pagar o prezo público nace dende que se inicie a prestación do servizo ou a realización da actividade. O Concello poderá esixir os prezos públicos en réxime de autoliquidación.2. Non obstante o establecido no apartado anterior, as ordenanzas reguladoras de cada prezo público poderán establecer a esixencia de depósito previo do importe total ou parcial, que deberá realizarse no momento de solicitar a prestación do servizo ou a realización da actividade. Nestes casos, a realización do depósito constituirase en requisito inescusable para que se inicie a actividade administrativa dirixida a prestar o servizo ou realizar a actividade. Soamente estarán escusadas da realización do depósito previo as entidades públicas territoriais e os seus organismos autónomos de carácter administrativo. O ingreso do depósito previo non autoriza por si mesmo para a realización de actividades suxeitas a licenza, permiso ou autorización, cuxa execución deberá postergarse ata a obtención efectiva deste.3. Cando por causas non imputables ao obrigado ao pago do prezo, o servizo ou a actividade non se preste ou desenvolva, procederá a devolución do importe correspondente. Para estes efectos seguirase o procedemento previsto para a devolución de ingresos indebidos. Artigo 11.–Modalidades de cobro. As modalidades recoñecidas para o cobro serán as seguintes: 11.1. Por ingreso directo: a) Mediante a obtención de boletos, entradas, tíckets e formas análogas. Procederá naqueles supostos contemplados nas respectivas ordenanzas reguladoras dos prezos públicos nos que, previamente á prestación de servizo ou realización da actividade, o obrigado ao pagamento deba proverse dun documento acreditativo do ingreso que o faculte para aquilo que pretenda conseguir. b) Mediante carta de pago acreditativa de ter ingresado o depósito previo a que se refire o artigo 8 ou a liquidación do importe do prezo que lle fose notificada conforme á petición formulada polo interesado ou por terse detectado a utilización dun servizo sen solicitude ou autorización previa.11.2. Por recibo: Cando se trate de servizos ou actividades continuados no tempo, unha vez iniciada a prestación e ingresado o importe que corresponda ao primeiro período, aboaranse os sucesivos de acordo co seguinte procedemento: a) Producida a alta a través da solicitude ou declaración formulada polo interesado e ingresada a cota correspondente ao primeiro período, incluirase o suxeito pasivo nun Padrón de elaboración periódica no que figurarán os datos esenciais necesarios para a configuración da débeda, conforme á natureza do prezo público e o importe deste no período a que se refira Aprobado o Padrón, anunciarase mediante edictos a súa exposición ao público, para que poidan formularse as reclamacións que se estimen procedentes e procederase ao cobro mediante a remisión, ao domicilio do debedor que figure no Padrón e a través de correo ordinario, dun documento cobratorio que servirá como xustificante do pago unha vez que dilixenciase o ingreso en forma mecánica a Tesourería Municipal ou as entidades colaboradoras na recadación de ingresos deste Concello. Admitirase a domiciliación bancaria das débedas que teñan carácter periódico e a Xunta de Goberno Local poderá acordar este procedemento de cobro con carácter obrigatorio. Os prezos públicos de xeración periódica e cobro anual esixiranse nos prazos do artigo 87 do Regulamento xeral de recadación. Os de cobro trimestral terán un prazo de ingreso non inferior aos trinta días contados dende o primeiro día do segundo mes de cada trimestre natural, e entenderanse requiridos para o pago os obrigados dende o devandito día. b) A baixa no Padrón producirase por petición do interesado e a súa falta provocará a continuidade na cobranza, aínda que se cesase no uso ou actividade. Poderá producirse a baixa de oficio cando conste de xeito fidedigno á Administración municipal a cesación do motivo que orixinou a esixencia do prezo.11.3. Por convenio de xestión: Cando a repetición de actividades dunha persoa ou entidade, a natureza do prezo e a claridade dos elementos determinantes da débeda e do seu importe o permitan, poderán realizarse convenios para a xestión de cobro dos prezos públicos, que en ningún caso poderán implicar unha diminución dos ingresos que correspondan aos servizos prestados ou actividades realizadas. Artigo 12.–Procedemento de prema. As débedas por prezos públicos poderán esixirse polo procedemento administrativo de prema cando transcorresen seis meses dende o seu vencemento sen que se puidese conseguir o seu cobro a pesar de térense realizado as xestións oportunas, que consistirán, como mínimo, na notificación individual ou colectiva da débeda e o anuncio de posta ao cobro neste último caso. Este último, que procederá nos supostos de notificación colectiva, publicarase mediante edictos que serán inseridos no Taboleiro da Corporación e no Boletín Oficial da Provincia. Así mesmo, publicarase un anuncio nun dos diarios de maior circulación na provincia da Coruña. Artigo 13.–Recadación. A recadación dos prezos públicos axustarase ao disposto na normativa xeral do Estado sobre cobro dos dereitos da Facenda Pública. Artigo 14.–Infraccións e sancións. Á marxe das infraccións doutra orde e das sancións que consecuentemente se impoñan, o incumprimento das normas e defraudación de dereitos que lle correspondan ao Concello en materia de prezos públicos, será cualificado e sancionado aplicando as normas contidas na lexislación vixente. Disposición final A presente ordenanza foi aprobada polo Pleno da Corporación en sesión de 21 de abril de 2022 e entrará en vigor unha vez teña transcorrido o prazo de 15 días que sinalan os artigos 65.2 e 70.2 da Lei 7/1985, do 2 de abril, reguladora das bases de réxime local, permanecendo vixente ata que se acorde a súa modificación ou derrogación expresa.” Contra o presente acordo poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte da publicación deste anuncio. Moeche, 22 de abril de 2022. A alcaldesa Asdo.: Beariz Bascoy Maceiras